آذربایجان پرزیدنتی ایلهام علی یئو لاچین شهری‌نین، زابوح و سوس کندلری‌نین آذربایجانین نظارتینده اولدوغونو بیان ائدیب.
خاطیرلاداق کی، ایکینجی قاراباغ محاربه‌سیندن سونرا آذربایجان، ائرمنیستان و روسیا آراسیندا 2020-جی ایل نوامبرین 10-دا ایمضالانمیش اوچ طرف‌لی بیاننامه‌یه اساساً، موقتی اولا‌راق روسیا صلح مراملی لارینین نظارتی آلتینا وئریلن لاچین شهری و زابوح ایله سوس کندلری‌نین یئرلشدیگی اولان لاچین دهلیزیندن هم روسیا قوشون‌لاری، هم ده ائرمنی‌لر آیریلیب و بو بولگه آذربایجانین حاکمیتی آلتینا کئچیب.
10 نوامبر 2020-جی ایل تاریخ‌لی بیاننامه‌یه اساساً، آذربایجان 3 ایل عرضینده قاراباغ-‌داکی ائرمنی اها‌لی‌سی‌نین ائرمنیستانا گئدیب-گلرکن ایستیفاده ائدجگی لاچین شهری‌نین حدود لاریندان‌ کناردا یئنی بیر یول چکیب. آذربایجان بو 32 کیلومترلیک یولو نظرده توتولان‌دان تئز باشا چاتدیریب.
آذربایجانین قاراباغ بؤلگه‌سینده یاشایان ائرمنی‌لر ائرمنیستانا گئدیب-گلمک اوچون آرتیق یئنی یول‌دان ایستیفاده ائده‌جک‌لر. روسیا صلح مرام‌لی‌لاری یئنی یولون تهلوکه سیزلیگینده تمیناتچی اولا‌جاق.
خاطیرلاداق کی، لاچین و کندلری 1992-جی ایلده ائرمنیستان اوردوسو طرفیندن ایشغال ائدیلیب، سونراکی ایللرده بورادا سوریه و لوبنان-دان مزدلو ائرمنی‌لر یئرلشدیریلیب. بوتون بو پروسه لر بویو آذربایجان بونو حربی جینایت و ژنو کنوانسیون لارینین پوزولماسی کیمی قیمتلندیردیگینی بیان ائدیب.
